**RAAMLEPING NR …..TÖÖTERVISHOIUTEENUSTE OSUTAMISEKS**

**Sotsiaalkindlustusamet**, registrikood 70001975, asukoht Paldiski mnt 80, 15092 Tallinn, mida esindab põhimääruse alusel peadirektor Maret Maripuu (edaspidi Tellija)

ja

**..........................**., registrikood ................., asukoht ..........................., mida esindab põhikirja/volituse alusel ......................., teiselt poolt (edaspidi Täitja),

edaspidi üheskoos pooled või eraldi pool, sõlmisid raamlepingu (edaspidi leping) alljärgnevas.

1. **Üldsätted**
	1. Raamleping on sõlmitud riigihanke „Töötervishoiuteenuse tellimine Sotsiaalkindlustusametile“ (viitenumber 284566) hankemenetluse tulemusena alusdokumentides esitatud tingimustel ja edukaks tunnistatud pakkumuses esitatud andmete alusel.
	2. Kui ei ole märgitud teisiti, kasutatakse raamlepingus mõistet „leping“ raamlepingu tähenduses.
	3. Lepingu lahutamatud osad, sõltumata nende vahetust lisamisest lepingu juurde, on riigihanke alusdokumendid (edaspidi ka alusdokumendid), täitja riigihankes esitatud pakkumus, pooltevahelised teated ning lepingu muudatused ja lisad. Kõik lepingu dokumendid täiendavad üksteist ning täitja kohustub täitma kõiki nimetatud dokumentidest ja õigusaktidest tulenevaid kohustusi ning nõudeid. Vastuolude korral hanke alusdokumentide ja täitja pakkumuse vahel prevaleerib hanke alusdokument.
	4. Lepingu allkirjastamisel kuuluvad selle juurde järgmised lisad:
		1. Lisa 1 - Tehniline kirjeldus;
		2. Lisa 2 - Andmetöötluse leping.
2. **Lepingu ese**
	1. Lepinguga tellija tellib ja täitja kohustub osutama tellijale järgmisi töötervishoiuteenuseid (edaspidi nimetatud ka teenus).
		1. Tellija töötjate tervisekontrolli, audiomeetria, gripivaktsineerimise ja töötervishoiu olukorra analüüsi teenuseid, täites kohustusi, mis on kirjeldatud lepingu lisas 1;
		2. Lisatööd seoses tellija töötajate tervisekontrolliga, mis seisnevad lisauuringute läbiviimises ja lisatööd, mis tulenevad töötervishoiu ja tööohutuse seaduse (TTOS) § 131 lõike 3 punktidest 1, 2, 4, 5 ja 6.
	2. Täitja osutab teenust lepingu lisaks 1 oleva tehnilise kirjelduse järgi ja täidab kohustusi, mis tulenevad TTOS-st ning selle alusel kehtestatud õigusaktidest. Samuti teistest õigusaktidest, mis reguleerivad töötervishoiuteenuse osutamist ja isikuandmete töötlemist ning pädevate riigiasutuste juhistest. Seejuures peab täitja omama teenuse osutamiseks Terviseameti poolt väljastatud tegevusluba. Lepingus reguleerimata küsimustes juhinduvad pooled ka võlaõigusseaduses (VÕS) lepingu kohta sätestatust.
	3. Hanke alusdokumentides toodud teenuse mahud on indikatiivsed.

Lepingule allakirjutamisega kinnitab täitja, et ta on võimeline täitma raamlepingu alusel sõlmitavaid tellimusi tähtaegselt, arvestades hanketeates määratud teenuse eeldatavat mahtu.

1. **Teenuse osutamine**
	1. Täitja kohustub teenust osutama tellija vajaduse korral. Teenuse tellimine toimub läbi täitja iseteeninduskeskkonna. Reeglina teatab tellija täitja igakuiste broneeringute kasutamisest enne selle kalendrikuu algust.
	2. Teenust osutatakse vastuvõtukabinettides vähemalt Tallinnas, Tartus ja Pärnus. Kui täitja esitas oma pakkumuses ka teisi alusdokumentides nimetatud asukohti, siis osutatakse tervisekontrolli ja audiomeetria teenust ka nendes asukohtades vastuvõtukabinetis või mobiilses tervisebussis.
	3. Tellija sisestab iseteeninduskeskkonnas töötajate andmed, kellele on teenus vajalik. Täitja peab võimaldama töötervishoiuteenuse läbiviimist hiljemalt 30 kalendripäeva jooksul peale seda, kui tellija on täitjat teenuse vajadusest teavitanud.
	4. Vajadusel annab tellija kontaktisik täitjale täiendavaid selgitusi ja/või informatsiooni teenuse osutamisega seotud küsimustes kolme tööpäeva jooksul, arvates täitja vastavasisulise kirjaliku pöördumise (sh pöördumine e-maili teel) kättesaamisest tellija poolt.
	5. Täitja edastab Tellijale tervisekontrolli otsuse elektrooniliselt hiljemalt 15 kalendripäeva jooksul teenuse osutamisest.
	6. Tellija on õigus kontrollida teenuse osutamise käiku ja kvaliteeti, nõudes vajadusel täitjalt selle kohta informatsiooni või kirjalike või suuliste seletuste esitamist.
	7. Tervishoiuteenuse osutamise leping on täidetud, kui töötaja tervisekontroll toimus nõuetekohaselt ja koostatud ning väljastatud on töötaja tervisekontrolli ostus.
	8. Tellijal on **õ**igus jooksvalt kontrollida teenuse teostamise käiku ja anda vajadusel juhiseid, mis ei välju lepingus kokkulepitu raamest ega moonuta lepingu sisu, on m**õ**istlikud ja vajalikud lepingu eesmärgi saavutamiseks.
	9. Täitja kohustub tellijat teavitama lepingu täitmisega seonduvatest asjaoludest, mille vastu tellijal on äratuntav oluline huvi. Täitja on vastutav s**õ**ltumata vabandatavusest teavitamiskohustuse mittetäitmisest tulenevate kahjude eest.
	10. Tellija kohustub m**õ**istliku aja jooksul pärast teenuse mittevastavuse avastamisest sellest täitjat kirjalikult teavitama (pretensioon).
	11. Tellija v**õ**ib teenuse mittevastavusele tugineda s**õ**ltumata sellest, et ta teenuse vastavust üle ei vaadanud ja selle mittevastavusest **õ**igeaegselt ei teatanud, kui teenuse mittevastavus on tekkinud täitja tahtluse v**õ**i raske hooletuse läbi v**õ**i kui täitja teadis v**õ**i pidi teadma teenuse mittevastavusest ja ei teatanud sellest tellijale enne teenuse üleandmist.
	12. Täitja on kohustatud mitte avaldama talle seoses teenuse osutamisega v**õ**i muul moel seoses lepingu pooleks olemisega teatavaks saanud mitteavalikku infot, kui tellijal on selleks **õ**igustatud huvi. Täitja peab täitma tema poolt lepingu täitmise käigus kogutud töötaja isikuandmete osas vastutava töötleja kohustused ja kannab vastutust nende kohustuste täitmise eest.
	13. Teenuse läbiviimise asukohas peab olema tagatud ligipääs puudega inimestele.
2. **Tasumise tingimused**
	1. Hankelepinguna käsitletakse raamlepingu alusel esitatud tellimusi.
	2. Tellija tasub täitjale osutatud teenuse eest vastavalt pakkumuses fikseeritud ühikuhindadele:
		1. Tervisekontrolli teenus kabinetis \_\_\_\_\_ eurot ja/või tervisekontrolli teenus tervisebussis\_\_\_\_\_ eurot;
		2. Audiomeetria teenus\_\_\_\_\_ eurot ja/või audiomeetria teenus tervisebussis\_\_\_\_\_ eurot;
		3. Gripivaktsineerimise maksumus \_\_\_\_\_ eurot;
		4. Töötervishoiu olukorra analüüsi maksumus \_\_\_\_\_ eurot.

Hinnale lisandub/ei lisandu käibemaksu.

* 1. Kui töötaja tervisekontrolli ei saa tema terviseseisundi tõttu lõpule viia, kohaldatakse lisaks tervisekontrolli paketi järgsele tasule ka kordusvisiiditasu, kui kordusvisiit leiab aset.
	2. Raamlepingu alusel tellitavate teenuste eeldatav maksimaalne maksumus on 299 999 eurot käibemaksuta (lepingu hind).
	3. Tellimuse maksumus lepingu tähenduses on enne selle kalendrikuu algust teatatud broneeringute arv vastavas kalendrikuus.
	4. Lepingu hind sisaldab kõiki kulusid, mis täitja on teinud teenuse osutamiseks.
	5. Lepinguline tasu kuulub maksmisele kord kalendrikuus eelneval kuul osutatud teenuse eest ühekordse summana.
	6. Tellija tasub täitjale 21 kalendripäeva jooksul nõuetekohase arve saamisest.
	7. Arvele tuleb märkida riigihanke viitenumber 284566 , 15-kohaline lepinguosa viitenumber (leitav riigihangete registrist lepingu juurest) ning arve tuleb esitada e-arvena tellija registrikaardil nimetatud e-arve operaatori kaudu.
1. **Konfidentsiaalsus ja andmekaitse**
	1. Täitja kohustub lepingu kehtivuse ajal ning pärast lepingu lõppemist määramata tähtaja jooksul hoidma konfidentsiaalsena kõiki talle seoses lepingu täitmisega teatavaks saanud andmeid, mille konfidentsiaalsena hoidmise vastu on tellijal eeldatavalt õigustatud huvi.
	2. Konfidentsiaalse informatsiooni avaldamine kolmandatele isikutele on lubatud vaid tellija eelneval kirjalikku taasesitamist võimaldavas vormis antud nõusolekul. Lepingus sätestatud konfidentsiaalsuse nõue ei laiene informatsiooni avaldamisele poolte audiitoritele, advokaatidele, pankadele, kindlustusandjatele, teistele täitja ülemaailmsesse võrgustikku kuuluvale juriidilisele isikule või seltsingutele, allhankijatele või teenusepakkujatele, kes on seotud konfidentsiaalsuskohustusega, ning juhtudel, kui pool on õigusaktidest tulenevalt kohustatud informatsiooni avaldama.
	3. Täitja kohustub mitte kasutama konfidentsiaalset teavet isikliku kasu saamise eesmärgil või kolmandate isikute huvides.
	4. Täitja kohustub tagama, et tema esindajad, töötajad, lepingupartnerid ning muud isikud, keda ta oma kohustuste täitmisel kasutab, oleksid käesolevas lepingus sätestatud konfidentsiaalsuse kohustusest teadlikud ning nõudma nimetatud isikutelt selle kohustuse tingimusteta ja tähtajatut täitmist.
	5. Täitja kohustub tagama lepingu täitmise käigus isikuandmete töötlemise õiguspärasuse ning vastavuse isikuandmete kaitse üldmääruses (EL 2016/679) ja teistes andmekaitse õigusaktides sätestatud nõuetele, sh täitma organisatsioonilisi, füüsilisi ja infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest. Pooled sõlmivad lepingu lisana andmetöötluse lepingu.
	6. Täitjal ega täitjaga seotud isikutel ei ole õigust anda lepingu raames teateid pressile, meediale, üldsusele või teistele auditooriumidele ilma tellija eelneva kirjalikku taasesitamist võimaldavas vormis antud nõusolekuta.  Meediapäringute korral tuleb täitja vastus kooskõlastada tellijaga.
2. **Poolte vastutus ja vääramatu jõud**
	1. Lepingust tulenevate kohustuste täitmata jätmise või mittekohase täitmisega teisele poolele tekitatud otsese varalise kahju eest kannavad pooled täielikku vastutust selle kahju ulatuses.
	2. Täitja vastutab igasuguse lepingurikkumise eest, eelkõige kui täitja ei ole lepingut täitnud, teenust ei ole tähtaegselt osutatud või kui osutatud teenus ei vasta lepingus sätestatud nõuetele vms. Kui sama rikkumise eest on võimalik nõuda leppetrahvi mitme sätte alusel või sama rikkumise eest on võimalik kohaldada erinevaid õiguskaitsevahendeid, valib õiguskaitsevahendi tellija. Leppetrahvi nõudmine ei mõjuta õigust nõuda täiendavalt ka kohustuste täitmist ja kahju hüvitamist.
	3. Lisaks lepingu täitmise nõudele või täitmisnõude asemel on tellijal õigus nõuda leppetrahvi kuni 5% tellimuse maksumusest iga rikkumise eest, kui täitja ei ole teenust osutanud või täitja poolt osutatud teenus ei vasta lepingutingimustele.
	4. Lepingus sätestatud teenuse osutamise tähtaegadest, tellimuses määratud tähtajast või lepingu alusel määratud puuduste kõrvaldamise tähtajast mittekinnipidamise korral on tellijal õigus nõuda täitjalt leppetrahvi kuni 0,5% tellimuse maksumusest iga viivitatud päeva eest.
	5. Kui tellija on esitanud kirjaliku pretensiooni vastavalt lepingu punktis 3.10. sätestatule, määrab tellija täitjale täiendava tähtaja teenuse parandamiseks või uue teenuse osutamiseks. Teenuse parandamisega või uue teenuse osutamisega seotud kulud kannab täitja. Täiendava tähtaja andmine ei vabasta täitjat vastutusest mittenõuetekohase teenuse osutamise eest.
	6. Kui täitja ei täida lepinguga võetud kohustusi, ei paranda puudustega teenust või osuta uut teenust puudustega teenuse asemel ja täitja viivitust saab lugeda oluliseks lepingurikkumiseks, on tellijal õigus tellida mittetäidetud või mittenõuetekohaselt täidetud mahus teenust kolmandatelt isikutelt ning nõuda lisaks leppetrahvile kolmandatelt isikutelt tellitud teenustele kulunud summa ning tellimuse maksumuse vahe hüvitamist täitja poolt.
	7. Kui tellija töötaja ei tule temale broneeritud ajal tervisekontrolli, on täitjal õigus nõuda leppetrahvi, kuni 30% vastava tervisekontrolli paketi maksumusest. Leppetrahvi nõudmise õigust ei ole, kui tellija töötaja haigestub ja teatab sellest täitjale vähemalt tervisekontrolli toimumisele eelneval päeval, või teeb seda töötaja eest tellija või kui töötaja terviseseisundist tulenevalt ei saa tema tervisekontrolli lõpuni viia. Sel juhul kohaldatakse lisaks tervisekontrolli paketi järgsele tasule ka kordusvisiiditasu, kui kordusvisiit leiab aset.
	8. Tellijal on **õ**igus leping üles öelda ka enne lepingu täitmistähtaja saabumist, kui on ilmne, et täitja rikub lepingust tulenevaid kohustusi olulisel määral ja täitja ei taga ega kinnita oma kohustuste n**õ**uetekohast täitmist.
	9. Tellijal on õigus raamleping ette teatamata ühepoolselt lõpetada, kui raamlepingu partner on oluliselt rikkunud lepingut. Lepingu oluliseks rikkumiseks loetakse muuhulgas, kuid mitte ainult teadlikku valeandmete või valeinfo esitamist raamlepingu partneri poolt lepingu täitmise käigus või korduvat samalaadse lepingu või selle alusel sõlmitud hankelepingu tingimuse rikkumist või kui lepingu alusel teostatud teenuse kvaliteedis on olulisi puudusi ja lepingu rikkumise asjaolud annavad tellijale mõistliku põhjuse eeldada, et raamlepingu partner ei täida lepingust tulenevaid kohustusi korrektselt ka edaspidi või kui täitjal puudub kehtiv luba lepingu esemeks olevate teenuste osutamiseks.
	10. Kui tellija viivitab lepingus sätestatud rahaliste kohustuste täitmisega, on täitjal õigus nõuda tellijalt viivist 0,05% tähtaegselt tasumata summalt päevas, kuid mitte rohkem kui 5% kuutasu maksumusest.
	11. Lepingu punktis 5 sätestatud konfidentsiaalsuskohustuse rikkumisel täitja või lepingu punktis 5.4. nimetatud isikute poolt on tellijal õigus nõuda täitjalt leppetrahvi kuni
	3 000 (kolm tuhat) eurot ja/või leping erakorraliselt ühepoolselt üles öelda.
	12. Lepingus sätestatud kohustuste mittetäitmise või mittenõuetekohase täitmise korral, kui neid saab lugeda oluliseks lepingurikkumiseks, on tellijal õigus leping erakorraliselt ühepoolselt lõpetada, teatades sellest täitjale kirjalikus vormis avaldusega. Lepingu rikkumist loetakse oluliseks eelkõige VÕS § 116 lg 2 ja § 647 kirjeldatud asjaoludel.
	13. Lepingust tulenevate kohustuste rikkumine on vabandatav ja teisel poolel ei ole õigust rakendada lepingust ja seadusest tulenevaid õiguskaitsevahendeid, kui pool rikkus kohustust asjaolu tõttu, mida ta ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks (vääramatu jõud).
	14. Vääramatuks jõuks loevad pooled VÕS § 103 lg 2 kirjeldatud ettenägematuid olukordi ja sündmusi, mis ei olene nende tahtest või muid sündmuseid, mida Eestis kehtiv õigus- ja kohtupraktika tunnistab vääramatu jõuna. Kui vääramatu jõud on ajutine, on kohustuse rikkumine vabandatav üksnes aja vältel, mil vääramatu jõud kohustuse täitmist takistas. Kui vääramatu jõu asjaolud kestavad kauem kui 30 kalendripäeva, loetakse, et lepingu täitmine on muutunud võimatuks kummagi poole süüta ja mõlemal poolel on õigus leping üles öelda.
	15. Vääramatu jõuna ei käsitleta pakkumuste esitamise tähtpäeva seisuga õigusaktidega kehtestatud piiranguid. Vääramatu jõu kohaldumise üheks eelduseks on asjaolu ettenägematus. Pakkumuste esitamise tähtpäeva seisuga kehtivad piirangud olid lepingu pooltele teada ning kõik tegevused planeeritakse arvestades pakkumuste esitamise tähtpäeva seisuga kehtiva olukorraga. Kui kehtestatakse täiendavad piirangud, mis takistavad lepingu täitmist, on poolel õigus tugineda vääramatule jõule.
3. **Kontaktisikud ja teabe vahetamine**
	1. Lepinguga seotud teated edastatakse teisele poolele lepingus märgitud kontaktandmetel. Kontaktandmete muutusest on pool kohustatud koheselt informeerima teist poolt. Kuni kontaktandmete muutusest teavitamiseni loetakse teade nõuetekohaselt edastatuks, kui see on saadetud poolele Lepingus märgitud kontaktandmetel.
	2. Poolte kontaktisikud on:
	3. Tellija kontaktisik……………(nimi), telefon……..………., e-post ……………………..
	4. Täitja kontaktisik ……………(nimi), telefon ……………, e-post ……………………..
	5. Lepingus märgitud tellijapoolse kontaktisiku eemal viibimisel on samad õigused Tellijapoolse kontaktisiku asutusesiseselt määratud asendajal.
	6. Pool esitab lepinguga seonduvad teated kirjalikku taasesitamist võimaldavas vormis teise poole kontaktisikule. Lepingu muutmist, lõpetamist või õiguskaitsevahendite rakendamist puudutavad teated peavad olema teise poole kontaktisikule esitatud digitaalselt allkirjastatud kujul. Vaid informatiivse sisuga teateid on pooltel õigus edastada vabalt valitud vormis.
	7. E-posti vahendusel edastatud teated loetakse kätte toimetatuks nende edastamisele järgneval tööpäeval.
4. **Lepingu jõustumine, kehtivus, muutmine ja lõpetamine**
	1. Leping jõustub selle allkirjastamisest poolte poolt ja kehtib 48 kuud või lepingu maksimaalse maksumuse 299 999 euro (käibemaksuta) täitumiseni, sõltuvalt sellest kumb tingimus saabub varem.
	2. Kui lepingu lõppemise ajaks ei ole uue riigihanke tulemusel lepingut sõlmitud, on tellijal Täitja nõusolekul õigus pikendada lepingut kuni kolm kuud, sealjuures võib lepingu maht suureneda kuni 20 000 eurot (käibemaksuta).
	3. Pooled võivad lepingut muuta RHS § 123 lg 1 sätestatud tingimustel.
	4. Tellijal on õigus leping korraliselt üles öelda teatades sellest täitja vähemalt 30 päeva ette. Tellijal on õigus erakorraliselt etteteatamiseta täitjaga leping üles öelda kui (oluline lepingu rikkumine):
		1. Täitja rikub lepingust tulenevaid kohustusi tellija suhtes niivõrd, et lepingu jätkamine on tellija jaoks seotud oluliste lisakulutuste või riskidega või lepingu jätkamist ei saa mõistlikkuse põhimõttest eeldada;
		2. Täitja suhtes algatatakse pankroti- või likvideerimismenetlus või tema majandustegevus on mistahes põhjusel peatatud või takistatud rohkem kui kaks kalendrikuud.
5. **Muud sätted**
	1. Kõik lepingu täitmisest, muutmisest, lõpetamisest või vastutuse kohaldamisest tulenevad vaidlused lahendatakse läbirääkimiste teel.
	2. Lepingust tulenevad vaidlused püütakse lahendada poolte kokkuleppega. Juhul, kui kokkulepet ei saavutata, lahendatakse vaidlus tellija asukohajärgses kohtus Eesti Vabariigi õiguse alusel.
	3. Täitja võib käesolevast lepingust tulenevad kohustused anda üle kolmandale isikule üksnes tellija eelneval kirjalikul nõusolekul. Eeltoodu kehtib ka siis, kui lepingu või selles kokku lepitud õiguste ning kohustuste kolmandale isikule üleminek toimuks täitja poolt ettevõtte üleandmise tulemusena.
	4. Täitja võib loovutada lepingust tulenevaid rahalisi nõudeid kolmandatele isikutele. Rahaliste nõuete kolmandatele isikutele loovutamise kohta vormistavad pooled lepingu muudatuse.
	5. Pooled töötlevad teise poole esindajate ja lepingu täitmisega seotud teiste isikute isikuandmeid ilma nimetatud isikute eraldi antud nõusolekuta poolte vahel sõlmitud lepingu täitmiseks. Pooled lähtuvad isikuandmete töötlemisel õigusaktidest ja oma organisatsioonis kehtestatud isikuandmete töötlemise põhimõtetest.
6. **Poolte juriidilised aadressid ja rekvisiidid**

**Tellija: Täitja:**